Publication: Magyar Közlöny
Issue: MK-2010-10 (Year: 2010, Number: 10)
Era: contemporary
Section: felhasználható becsült forgalmi érték közlésérõl szóló 242/2009. (X. 29.) Korm. rendelet (a továb biak ban: Korm.r.)
Paragraph Index: 970

(2) bekezdés]. A Nért. 5. § (1) bekezdése határozza meg az adó alanyát. Eszerint az adó alanya a lakóingatlan tulajdonosa. Ha azonban a lakóingatlant az ingatlan-nyilvántartásba bejegyzett vagyoni értékû jog terheli, akkor az annak gyakorlására jogosult válik az adó alanyává. Az Itv., mely a Nért.-hez hasonlóan definiálja a forgalmi érték fogalmát, e fogalom meghatározásán kívül kifejezetten rendelkezik arról, hogy az illeték alapjául szolgáló forgalmi érték megállapításánál figye lembe kell venni a forgalmi értéket csökkentõ vagyoni értékû jogokat. Vagyis a tulajdonszerzõ a haszonélvezet, a használat értékével csökkentett forgalmi érték után fizeti a visszterhes vagyonátruházási illetéket. A haszonélvezõ, használó pedig a haszonélvezet, használat számított értéke után fizeti meg a szerzés jogcímének megfelelõ vagyonszerzési illetéket (Itv. 20. §). A Nért., bár átveszi az Itv. forgalmi érték fogalmát, nem rendelkezik arról, hogy a tulajdonosnak az adót a vagyoni értékû jogok értékével csökkentett forgalmi érték után kell megfizetni, s ugyanakkor a vagyoni értékû jog jogosultjának e jog értéke után kell adózni. Ehelyett a Nért. a vagyoni értékû jog jogosultját és a tulajdonost „egyetemleges” adóalanyként kezeli: azonos adóalapra vonatkozóan írja elõ a tulajdonosnak a vagyoni értékû jog jogosultjával „egyetemleges” adófizetési kötelezettségét. Tekintettel arra, hogy a Nért. az adó alapját egységesen határozza meg, az adó alanya, vagyis mind a tulajdonos, mind a vagyoni értékû jog jogosultja a lakóingatlan forgalmi értékéhez, a lakóingatlan eladása esetén árként általában elérhetõ teljes összeghez mérten köteles az adó megfizetésére. Ennek következtében a vagyoni értékû jog gyakorlására jogosult adóalanynak nem csupán a tényleges vagyona (vagyoni értékû joga) képezi az adó alapját, hanem a lakóingatlan (egészének) forgalmi értéke. Amennyiben pedig a vagyoni értékû jog jogosultja nem teljesíti az adókötelezettségét, és a végrehajtás vele szemben végrehajtható vagyon hiányában eredménytelenül zárul, akkor a Nért. 5. § (2) bekezdése értelmében a tulajdonos köteles az adót megfizetni. A tulajdonos szintén a lakóingatlan Nért. szerinti forgalmi értéke után adózik, annak ellenére, hogy lakóingatlanának tényleges forgalmi értékét a vagyoni értékû jog nyilván valóan csökkenti. A Nért. alapján a forgalmi érték fogalmának más értelmezése sem zárható ki. Az adó alapjául szolgáló forgalmi érték meghatározásából akár arra a következtetésre is juthatunk, hogy a tör vényhozó a forgalmi érték alatt a vagyoni értékû jogok értékével csökkentett „vételárat” érti. Ebben az esetben viszont a Nért. 5. § (1) bekezdése alapján a vagyoni értékû jog jogosultja éppen a saját vagyoni értékû jogának értékével csökkentett forgalmi érték után lenne köteles adózni. A lakóingatlant terhelõ több vagyoni értékû jog esetén ráadásul a jogosultak „jogosultságaik arányában minõsülnek adóalanynak”. Ennek következtében „jogosultságaik arányában” lennének kötelesek az adókötelezettséget teljesíteni. Nem tisztázott azonban sem az arányosítás módszere, sem az, hogy miként határozható meg a Nért. szerinti vagyoni értékû jogok értéke. A Nért. alapján tehát bizonytalan értékû vagyoni értékû jogok szabályozatlan módon történõ arányosításával kellene az adóalanyiságot megállapítani, s ezek az adóalanyok lennének kötelesek az egyértelmûen meg nem határozott adófizetési kötelezettséget teljesíteni. Az adókötelezettség szempontjából mindenekelõtt bizonytalanságot jelent az, hogy a Nért. 10. §-a és 2. § 10. pontja alapján az adóalap többféleképpen is megállapítható. (Az adó alapjául szolgáló forgalmi érték megállapítása és bevallása – a fentiekben kifejtett módon – az adóalany kötelezettsége, amelynek valóságáért az adó alanya felelõs, s amellyel kapcsolatban az Art. 129. §-a szerint szankcionálható.) Növeli az adóalap megállapításával kapcsolatos bizonytalanságot, hogy a Nért.-nek az adó alapját kijelölõ 10. §-a nem differenciál kellõképpen a Nért. 5. §

Source: https://magyarkozlony.hu/hivatalos-lapok/f306b786349b40eed1461f666c8385a16d6d4f6d/dokumentumok/747a8eceb343d9b905bab9ba2c981223e2f9302c/letoltes